**คู่มือสำหรับประชาชน : การขออนุญาตระบายน้ำทิ้ง / เชื่อมท่อระบายน้ำ**

**หน่วยงานที่ให้บริการ :** ฝ่ายโยธาสำนักงานเขตบางเขนกรุงเทพมหานคร

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

พระราชบัญญัติทางหลวง พ.ศ. 2535 แก้ไขเพิ่มเติม พ.ศ. 2549  
  
 มาตรา 39/1 ห้ามมิให้ผู้ใดระบายน้ำลงในเขตทางหลวงอันอาจจะก่อให้เกิดความเสียหายแก่ทางหลวง เว้นแต่ได้รับอนุญาตเป็นหนังสือจากผู้อำนวยการทางหลวงหรือผู้ซึ่งได้รับมอบหมายจากผู้อำนวยการทางหลวง ในการอนุญาตผู้อำนวยการทางหลวงหรือผู้ซึ่งได้รับมอบหมายจากผู้อำนวยการทางหลวงจะกำหนดเงื่อนไขอย่างใดก็ได้  
  
 การอนุญาตตามวรรคหนึ่ง เมื่อมีความจำเป็นแก่งานทาง หรือเมื่อปรากฏว่าผู้ได้รับอนุญาตได้กระทำผิดเงื่อนไขที่กำหนดในการอนุญาต ผู้อำนวยการทางหลวงหรือผู้ซึ่งได้รับมอบหมายจากผู้อำนวยการทางหลวงจะเพิกถอนเสียก็ได้  
  
 การระบายน้ำที่กระทำโดยไม่ได้รับอนุญาต หรือไม่ปฏิบัติตามเงื่อนไขที่กำหนดผู้อำนวยการทางหลวงหรือผู้ซึ่งได้รับมอบหมายจากผู้อำนวยการทางหลวง มีอำนาจสั่งให้ผู้กระทำการดังกล่าว งดเว้นระบายน้ำลงในเขตทางหลวงทันที หรือให้รื้อถอน หรือปิดกั้นทางระบายน้ำภายในเวลาอันสมควร ถ้าไม่ปฏิบัติตาม ผู้อำนวยการทางหลวงหรือผู้ซึ่งได้รับมอบหมายจากผู้อำนวยการทางหลวง มีอำนาจรื้อถอนหรือปิดกั้นทางระบายน้ำดังกล่าวได้ โดยผู้นั้นจะเรียกร้องค่าเสียหายไม่ได้และต้องเป็นผู้เสียค่าใช้จ่ายในการนั้น  
  
 ประเภทของอาคารที่อยู่ในเกณฑ์ต้องได้รับหนังสืออนุญาตระบายน้ำทิ้ง / เชื่อมท่อระบายน้ำ ก่อนดำเนินการ ประกอบด้วย  
  
  
 อาคารชุดตามกฎหมายว่าด้วยอาคารชุด  
 โรงแรมตามกฎหมายว่าด้วยโรงแรม  
 สถานพยาบาลตามกฎหมายว่าด้วยสถานพยาบาล  
 สถานบริการว่าด้วยกฎหมายสถานบริการ ประเภทสถานอาบน้ำ นวดหรืออบตัว ซึ่งมีผู้บริการให้แก่ลูกค้า  
 ตลาดตามกฎหมายว่าด้วยสาธารณสุข  
 อาคารที่สร้างขึ้นในที่ดินของผู้ที่ได้รับอนุญาตให้จัดสรรที่ดินตามกฎหมายว่าด้วยการควบคุมการจัดสรรที่ดิน  
 อาคารที่ประกอบกิจการเป็นร้านอาหาร  
 ศูนย์การค้า หรือห้างสรรพสินค้า ที่มีพื้นที่ตั้งแต่ ๒,๐๐๐ ตารางเมตรขึ้นไป  
 สถานการศึกษา ที่มีพื้นที่อาคารตั้งแต่ ๒,๐๐๐ ตารางเมตรขึ้นไป  
 หอพักตามกฎหมายว่าด้วยหอพัก ที่มีจำนวนตั้งแต่ ๑๐ ห้องขึ้นไป  
 สะพานปลาตามกฎหมายว่าด้วยการจัดระเบียบกิจการแพปลา  
 อาคารอื่นใดที่ผู้ว่าราชการกรุงเทพมหานครกำหนด โดยทำเป็นประกาศกรุงเทพมหานคร  
  
  
เงื่อนไข  
  
  
 ห้ามมิให้ผู้ใดระบายน้ำเสีย หรือน้ำโสโครกลงหรือไหลไปสู่แหล่งระบายน้ำ  
 ห้ามมิให้ผู้ใดระบายน้ำทิ้ง ลงหรือไหลไปสู่แหล่งระบายน้ำ เว้นแต่เจ้าของหรือผู้ครอบครองอาคารจะได้รับอนุญาตจากผู้ว่าราชการกรุงเทพมหานคร หรือผู้ที่ผู้ว่าราชการกรุงเทพมหานครมอบหมาย  
 อาคารที่จะขออนุญาตระบายน้ำทิ้งจะต้องมีระบบบำบัดน้ำเสียเพื่อปรับปรุงน้ำเสียให้ได้มาตรฐานน้ำทิ้งตามที่ผู้ว่าราชการกรุงเทพมหานครกำหนด  
 หลักเกณฑ์ วิธีการ และเงื่อนไขในการขออนุญาต ให้เป็นไปตามที่ผู้ว่าราชการกรุงเทพมหานคร  
 ต้องไม่ให้กีดขวางต่อการสัญจรผ่านของประชาชน และต้องไม่เกิดความเสียหายแก่ถนน ทางหลวง หรือทรัพย์สินของผู้อื่น  
 เมื่อการนั้นแล้วเสร็จหรือต้องเลิกถอนด้วยเหตุใดก็ตาม ต้องทำสถานที่นั้นให้ปกติดังของเดิมทุกประการ  
 เมื่อเจ้าหน้าที่เห็นสมควรจะให้เปลี่ยนแปลงหรือแก้ไขการนั้นอย่างใดต้องกระทำตาม  
 เมื่อกรุงเทพมหานครต้องเสียหายไม่ว่ากรณีใดๆ ก็ตาม ผู้ได้รับอนุญาตต้องชดใช้ค่าเสียหายให้แก่กรุงเทพมหานครทั้งสิ้น  
 เมื่อผู้ได้รับอนุญาตปฏิบัติผิดจากข้อกำหนดตามเงื่อนไขในหนังสืออนุญาต หรือไม่ปฏิบัติตามข้อบังคับนี้ กรุงเทพมหานครจะยกเลิกหนังสืออนุญาตนั้น และไม่คืนเงินค่าใช้สถานที่สาธารณะให้  
 หนังสืออนุญาตใช้เฉพาะกิจการที่ขออนุญาต และมีกำหนดเวลาตามหนังสืออนุญาตเท่านั้น  
 ผู้ขออนุญาตจะต้องเป็นผู้รับผิดชอบการกระทำในกิจการที่ขออนุญาตนั้นทุกประการ จะอ้างบุคคลอื่นเป็นผู้รับผิดชอบแทนไม่ได้  
 เมื่อกรุงเทพมหานครจะให้ยกเลิกกิจการที่ได้รับอนุญาตด้วยเหตุใดก็ตาม ผู้ได้รับอนุญาตจะเลิกกิจการที่ได้รับอนุญาตทันที โดยไม่เรียกร้องค่าเสียหายอย่างหนึ่งอย่างใด อีกทั้งจะต้องปฏิบัติตามข้องบังคับทุกประการ  
 ผู้ขออนุญาตยินยอมชำระเงินตามระเบียบกรุงเทพมหานครทุกประการ  
  
  
 พระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558 มาตรา 10 ผู้อนุญาตต้องดำเนินการให้แล้วเสร็จภายในกำหนดเวลาที่ระบุไว้ในคู่มือสำหรับประชาชน และแจ้งให้ ผู้ยื่นคำขอทราบภายในเจ็ดวันนับแต่วันที่พิจารณาแล้ว  
  
หมายเหตุ  
  
1) ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว  
  
 2) กรณีคำขอหรือเอกสารหลักฐานไม่ครบถ้วน/หรือมีความบกพร่องไม่สมบูรณ์ เป็นเหตุไม่ให้สามารถพิจารณาได้ เจ้าหน้าที่จะจัดทำบันทึกความบกพร่องของรายการเอกสารหรือเอกสารหลักฐานที่ยื่นเพิ่มเติม โดยผู้ยื่นคำขอจะต้องดำเนินการแก้ไขและ/หรือยื่นเอกสารเพิ่มเติมภายในระยะเวลากำหนดในบันทึกดังกล่าว มิเช่นนั้นจะถือว่าผู้ยื่นคำขอละทิ้งคำขอ โดยเจ้าหน้าที่และผู้ยื่นคำขอหรือผู้ได้รับมอบอำนาจจะลงนามบันทึกดังกล่าว และจะมอบสำเนาบันทึกความบกพร่องดังกล่าวให้ผู้ยื่นคำขอหรือผู้ได้รับมอบอำนาจไว้เป็นหลักฐาน  
  
 3) เจ้าหน้าที่จะแจ้งผลการพิจารณาให้ผู้ยื่นคำขอทราบภายใน 7 วัน นับแต่วันที่พิจารณาแล้วเสร็จ ตามมาตรา 10 แห่ง พ.ร.บ.การอำนวยความสะดวกในการพิจารณาอนุญาตของทางราชการ พ.ศ.2558  
  
ดูรายละเอียดเพิ่มเติมได้ที่ www.bangkok.go.th/yota/  
  
ดูรายละเอียดเพิ่มเติมได้ที่ www.bangkok.go.th/yota/

**ช่องทางการให้บริการ**

|  |  |
| --- | --- |
| **สถานที่ให้บริการ**  (หมายเหตุ: -)  กลุ่มงานรักษาที่สาธารณะ ฝ่ายโยธา สำนักงานเขตบางเขน เลขที่ 14 ถนนพหลโยธิน แขวงอนุสาวรีย์ เขตบางเขน กทม. 10220 โทร 0 2521 0057 ต่อ 5864 / โทรสาร 0 2521 0057 ต่อ 5865/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:00 - 16:00 น. |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 30 วัน

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  รับเรื่องและตรวจสอบเอกสาร  (หมายเหตุ: (ฝ่ายโยธา สำนักงานเขตทุกเขต)) | 1 ชั่วโมง | ฝ่ายโยธาสำนักงานเขตบางเขน |
| 2) | **การพิจารณา**  ตรวจสอบหลักฐานการเป็นสาธารณประโยชน์ เอกสารสิทธิ์ การได้มาและหลักฐาน พร้อมตรวจสอบสภาพที่ต้องดำเนินการและรายละเอียดต่าง ๆ ให้มากที่สุด พร้อมที่จะประสานกับหน่วยงานที่เกี่ยวข้อง  (หมายเหตุ: (ฝ่ายโยธา สำนักงานเขตทุกเขต)) | 7 วัน | ฝ่ายโยธาสำนักงานเขตบางเขน |
| 3) | **การพิจารณา**  พิจารณาความถูกต้องในรายละเอียด ว่ามีส่วนใดขัดแย้งกับหลักเกณฑ์ ระเบียบแบบแผนและข้อกำหนดต่าง ๆ ของทางราชการหรือไม่ อย่างไร  (หมายเหตุ: -) | 7 วัน | ฝ่ายโยธาสำนักงานเขตบางเขน |
| 4) | **การพิจารณา**  สรุปข้อมูลราย ละเอียด และเงื่อนไขต่าง ๆ  เสนอผู้อำนวยการเขตพิจารณาลงนามหนังสืออนุญาต  (เมื่อถูกต้องตามหลักเกณฑ์ ระเบียบแบบแผน   ข้อกำหนดต่าง ๆ ของทางราชการ และเงื่อนไขในการ  อนุญาต)  (หมายเหตุ: (ฝ่ายโยธา สำนักงานเขตทุกเขต)) | 16 วัน | ฝ่ายโยธาสำนักงานเขตบางเขน |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **คำขออนุญาตระบายน้ำทิ้ง / เชื่อมท่อระบายน้ำ**  **ฉบับจริง** 1 ชุด  **สำเนา** 0 ชุด  **หมายเหตุ** - | สำนักการโยธา |
| 2) | **สำเนาใบอนุญาตก่อสร้างอาคาร**  **ฉบับจริง** 0 ชุด  **สำเนา** 1 ชุด  **หมายเหตุ** - | สำนักการโยธา |
| 3) | **สำเนาหนังสือรับรองการจดทะเบียนนิติบุคคล**  **ฉบับจริง** 0 ชุด  **สำเนา** 1 ชุด  **หมายเหตุ** (เอกสารแสดงความเป็นเจ้าของ พร้อมลงลายมือชื่อและ/หรือประทับตรารับรองความถูกต้อง) | กรมพัฒนาธุรกิจการค้า |
| 4) | **บัตรประจำตัวประชาชน**  **ฉบับจริง** 0 ชุด  **สำเนา** 1 ชุด  **หมายเหตุ** (เอกสารแสดงความเป็นเจ้าของ พร้อมลงลายมือชื่อและ/หรือประทับตรารับรองความถูกต้อง) | กรมการปกครอง |
| 5) | **สำเนาทะเบียนบ้าน**  **ฉบับจริง** 0 ชุด  **สำเนา** 1 ชุด  **หมายเหตุ** (เอกสารแสดงความเป็นเจ้าของ พร้อมลงลายมือชื่อและ/หรือประทับตรารับรองความถูกต้อง) | กรมการปกครอง |
| 6) | **แบบผังบริเวณที่ตั้งของระบบบำบัดน้ำเสีย และจุดระบายน้ำทิ้ง**  **ฉบับจริง** 1 ชุด  **สำเนา** 0 ชุด  **หมายเหตุ** - | สำนักการโยธา |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **การขออนุญาตระบายน้ำทิ้ง / เชื่อมท่อระบายน้ำ**  (หมายเหตุ: (ไม่มีค่าธรรมเนียมและค่าบริการ แต่ต้องวางเงินค้ำประกันความเสียหายเพื่อเป็นหลักประกันไว้ที่สำนักงานเขตท้องที่)) | **ค่าธรรมเนียม** 0 บาท |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | ฝ่ายโยธา สำนักงานเขตบางเขน เลขที่ 14 ถนนพหลโยธิน แขวงอนุสาวรีย์ เขตบางเขน กทม. 10220 โทร 0 2521 0057 ต่อ 5864 / โทรสาร 0 2521 0057 ต่อ 5865  (หมายเหตุ: -) |
| 2) | สำนักการระบายน้ำ 123 ถนนมิตรไมตรี เขตดินแดง กรุงเทพมหานคร 10440  (หมายเหตุ: -) |
| 3) | ศูนย์รับเรื่องราวร้องทุกข์ กรุงเทพมหานคร โทร.1555  (หมายเหตุ: -) |
| 4) | ศูนย์บริการประชาชน สำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | คำร้องขออนุญาตการต่าง ๆ  (หมายเหตุ: -) |

**หมายเหตุ**

ขั้นตอน ระยะเวลา และส่วนงานที่รับผิดชอบ  
  
 ขั้นตอนที่ 1 นับระยะเวลารวมกับ ขั้นตอนที่ 2  
  
รายการเอกสารหลักฐานประกอบ  
  
 1) สำเนาเอกสารทุกฉบับที่ยื่นขออนุญาตเจ้าของเอกสารนั้นต้องลงลายมือชื่อรับรองสำเนาทุกหน้าทุกแผ่น  
  
 2) หนังสือมอบอำนาจควรมีพยานอย่างน้อย 1 คน ถ้าผู้มอบอำนาจพิมพ์ลายนิ้วมือต้องมีพยานลงลายมือชื่อรับรองไว้ด้วย 2 คน พยานต้องลงลายมือชื่อเท่านั้น การพิมพ์ลายนิ้วมือให้ใช้นิ้วหัวแม่มือซ้าย ถ้ามีความจำเป็นที่จะต้องใช้นิ้วมืออื่นเพราะเหตุใด ให้บันทึกความจำเป็นไว้ในหนังสือด้วย  
  
 3) หนังสือมอบอำนาจ ให้ติดอากรแสตมป์ตามประมวลรัษฎากร

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: 21/07/2558

**เอกสารประกอบการพิจารณา : การขออนุญาตระบายน้ำทิ้ง / เชื่อมท่อระบายน้ำ**

**หน่วยงานที่ให้บริการ :** ฝ่ายโยธาสำนักงานเขตบางเขนกรุงเทพมหานคร

**เอกสารประกอบการขออนุญาต**

|  | **รายการเอกสาร** | **ตัวจริง** | **สำเนา** | **เงื่อนไข** |  |
| --- | --- | --- | --- | --- | --- |
| 1 | **คำขออนุญาตระบายน้ำทิ้ง / เชื่อมท่อระบายน้ำ** | 1 | 0 | - | 🞏 |
| 2 | **สำเนาใบอนุญาตก่อสร้างอาคาร** | 0 | 1 | - | 🞏 |
| 3 | **สำเนาหนังสือรับรองการจดทะเบียนนิติบุคคล** | 0 | 1 | (เอกสารแสดงความเป็นเจ้าของ พร้อมลงลายมือชื่อและ/หรือประทับตรารับรองความถูกต้อง) | 🞏 |
| 4 | **บัตรประจำตัวประชาชน** | 0 | 1 | (เอกสารแสดงความเป็นเจ้าของ พร้อมลงลายมือชื่อและ/หรือประทับตรารับรองความถูกต้อง) | 🞏 |
| 5 | **สำเนาทะเบียนบ้าน** | 0 | 1 | (เอกสารแสดงความเป็นเจ้าของ พร้อมลงลายมือชื่อและ/หรือประทับตรารับรองความถูกต้อง) | 🞏 |
| 6 | **แบบผังบริเวณที่ตั้งของระบบบำบัดน้ำเสีย และจุดระบายน้ำทิ้ง** | 1 | 0 | - | 🞏 |

**แบบฟอร์มคำขออนุญาต**

|  | **รายการเอกสาร** | **เงื่อนไข** |  |
| --- | --- | --- | --- |
| 1 | **คำร้องขออนุญาตการต่าง ๆ** | - | 🞏 |